Relectio De Poenitentia Habita In Academia Salmanticensis, Anno M.D.XLVIII., "Ad quartum dupliciter reſpõderi poteſt. Priùs, quòd illi pub…"
author: Melchor Cano
source date: 1558
edition published: 2019-07-31
language: en
availability: Dieses Werk bzw. dieser Inhalt wurde digitalisiert durch die Akademie der Wissenschaften und der Literatur, Mainz und steht unter einer Creative Commons Lizenz: Namensnennung 4.0 International (CC BY 4.0). This work or content, respectively, was digitized by the Akademie der Wissenschaften und der Literatur, Mainz, and is licensed under the terms of a Creative Commons Attribution 4.0 International (CC BY 4.0). Esta obra respectivamente este contenido ha sido digitalizado por la Akademie der Wiss (https://creativecommons.org/licenses/by/4.0)

Ad quartum dupliciter responderi poteſt. Priùs, quòd illi publicè pœnitentes, olim habebantur excommunicati: vnde manum impoſitio, ſeu reconciliatio, quæ iubebatur impendi, non erat ſacramentalis, ſed quaſi quædam abſolutio ab excommunicatione, tali enim ſigno ſolebat olim eccleſia in communionem admittere, quos communione priuarat. & ideo eiuſmodi manuum impoſitio non ſolùm presbytero, ſed diacono etiam permittebatur: quemadmodum videre licet apud Cyprianum. 3. epiſt. lib. epiſtola. 17. poſterius reſpondetur, quòd, cùm omnibus illis locis ſermo ſit de publicè pœnitentibus, intelligere debemus, quòd illorum peccata, iam per confeſsionem publicam ſacramentalem, in die cinerum innotuerant ſacerdoti. Sed quoniam abſolutio ad diem cœnę dominicæ iuxta antiquum morem proferebatur, id etiam à maioribus cautum eſt, vt ſi interim periculum mortis vrgeret, impenderetur abſolutio, ſiue nutibus eam peterent iſtiuſmodi pœnitentes, ſiue conſtaret petiiſ ſe. Eſt autem imprudentia non mediocris, ea quæ more maiorum in pœnitentia publica præ ſcripta ſunt, ad hanc noſtram ſecretam penitus accommodare.